Publication: Magyar Közlöny
Issue: MK-1999-117 (Year: 1999, Number: 117)
Era: 1990-2004
Section: A jövedéki adóról és a jövedéki termékek forgalmazásának különös szabályairól szóló 1997. évi CIII. törvény
Paragraph Index: 277

(3) Az R. 2. §-ának (10) bekezdése helyébe a következő rendelkezés lép: „(10) A (9) bekezdésben megjelölt bankgarancia meghatározott határnapig érvényes, eredeti, visszavonhatatlan vagy a Jöt. 22. §-ának (11) bekezdése szerint visszavonható bankgarancia lehet, amelynek összegén belül a garanciát vállaló hitelintézet kötelezettséget vállal arra, hogy a fizetési kötelezettségre adott halasztás lejártát követően fennálló tartozás esetén, a vámhatóság igénybejelentése alapján — a banki forgalom szabályozására vonatkozó előírások szerint, de legfeljebb 3 banki napon belül — teljesít. A bankgaranciában a fizetési igény bejelentésére a vámhatóságot kizárólagos kedvezményezettként kell megjelölni. A fizetési kötelezettségre adott halasztás lejárta időpontját a bankgarancia érvényességi idejének legalább 15 nappal meg kell haladnia.”

Source: https://magyarkozlony.hu/hivatalos-lapok/1d6ed16218d32b033df66d06b8d0fa6420ba58ee/dokumentumok/0e7353e577f554d81f9c96dfa4d894208dc2f0cb/letoltes